210 C. PLINII HIST. NAT. LIB. XXXIV. 



et canibus ac venatione. In primis vero quadriga cum 

 Sole Rhodiorum. Fecit et Alexandrum Magnum multis 

 operibus, a pueritia ejus orsus, Quam statuam inaurari 

 jussit Nero princeps, delectatus admodum illa. Dein 

 quum pretio perisset gratia artis , detractum est aurum : 

 pretiosiorque talis existimatur, etiam cicatricibus operis 

 atque concisuris, in quibus aurum haeserat, remanenti- 

 bus. Idem fecit Hephaestionem Alexandri INIagni amicum, 

 quem quidam Polycletoadscribunt , quum is centumprope 

 annis ante fuerit. Idem Alexandri venationem , quae Del- 

 pbis sacrata est : Athenis Satyrum : turmam Alexandri, 

 in qua amicorum ejus imagines summa omnium simili- 

 tudine expressit. Has INIetellus , Macedonia subacta, trans- 

 tulit Romam. Fecit et quadrigas multorum generum. 

 Statuariae arti plurimum traditur contulisse , capillum 

 exprimendo, capita minora faciendo, quam antiquircor- 

 pora graclliora, siccioraque, per qu proceritas signo- 

 rum major videretur. Non habet latinum nomen sym- 

 metria, quam diligentissime custodivit, nova intactaque 

 ratione quadratas veterum staturas permutando : vulgo- 

 que dicebat , ab illis factos , quales essent , homines : a 

 se, quales viderentur esse. Propriae hujus videntur esse 

 argutiae operum, custoditae inminimis quoque rbus. 



